JayJayThrowThrow/commonwealth-wiki-mix huggingface dataset:
7 Mac

7 Mac merupakan hari ke-66 (hari ke-67 dalam tahun lompat) dalam kalendar Gregory. Tinggal 299 hari sebelum memasuki tahun selepasnya.

Hari ini juga merupakan:
* Hari Guru di Albania;
* Hari Buku Dunia di Kepulauan Britain.
Peristiwa

thumb|140px|Pertempuran Rabung Pea
thumb|140px|Peta Rhineland
* 161 - Marcus Aurelius dan Lucius Verus mewarisi Antoninus Pius sebagai Maharaja bersama Empayar Rom.
* 321 – Maharaja Rom Constantine I mengisytiharkan dies Solis Invicti (hari suria) sebagai hari rehat di seluruh wilayah Empayar.
* 1862 - Perang Saudara Amerika: Angkatan Kesatuan bertempur (gambar) dan sehari kemudian menewaskan askar Gabungan, mengukuhkan kuasa mereka di Missouri.
* 1876 – Alexander Graham Bell diberikan paten untuk ciptaan bernama telefon, sekaligus mengatasi Antonio Meucci dengan beza empat jam sahaja.
* 1936 - Jerman menduduki semula kawasan bebas tentera Rhineland (gambar peta), dengan itu mencabuli Persetiaan Versailles dan Perjanjian Locarno.
* 1950 - Kesatuan Soviet mengeluarkan kenyataan yang menafikan bahawa ahli fizik nuklear Jerman Klaus Fuchs pernah berkhidmat sebagai pengintip Soviet.
* 1951 – Perang Korea: Operation Ripper – Angkatan PBB pimpinan Jeneral Matthew Ridgeway melancarkan serangan terhadap tentera China.
* 1965 - Gerakan Hak Awam Amerika-Afrika: Para penunjuk perasaan hak awam yang berarak dari Selma menuju ke Montgomery, Alabama, diserang dengan kejam oleh pihak polis pada Ahad Berdarah.
* 1984 – Amerika Syarikat menyerang San Juan del Sur di Nicaragua.
* 1986 – Bencana Challenger: Pasukan penyelam dari kapal USS Preserver menjumpai kabin anak kapal Challenger di dasar lautan.
* 1989 – Iran dan United Kingdom memutuskan hubungan diplomatik setelah berselisih mengenai Salman Rushdie dan novelnya yang penuh kontroversi.
* 1994 – Undang-undang hak cipta: Mahkamah Agung Amerika Syarikat memutuskan bahawa parodi terhadap karya asal secara amnya tergolong dalam doktrin kegunaan wajar.
* 2007 – Dewan Rakyat British mengundi agar menjadikan Dewan Pertuanan dipilih melalui undian sepenuhnya.
* 2009 - NASA melancarkan balai cerap angkasa Kepler dalam misi mencari planet seperti Bumi di bintang lain.
* 2010 - The Hurt Locker memenangi enam Anugerah Akademi termasuk Filem Terbaik.
* 2010 - Serangan antara agama menyebabkan lebih 500 kematian berhampiran Jos, Nigeria.
* 2012 - Perdana Menteri Belize Dean Barrow kembali terpilih untuk penggal keduanya.
Kelahiran

* 1979 - Asri Welas, pelakon Indonesia
* 1980:
** Hisham Abdulrahman, pelakon Arab Saudi
** Laura Prepon, pelakon Amerika Syarikat
** Marcella Zalianty, pelakon Indonesia
* 2000 - Maizura, pelakon dan penyanyi wanita Indonesia
* 2008 - Ali Fikry, pelakon Indonesia

----


Kategori:Hari dalam tahun
8 Mac

8 Mac merupakan hari ke-67 (hari ke-68 dalam tahun lompat) dalam kalendar Gregory. Tinggal 298 hari sebelum memasuki tahun selepasnya.

Hari ini juga merupakan:
* Hari Wanita Antarabangsa
* Hari Ibu di beberapa negara.
Peristiwa

thumb|130px|Ratu Anne
thumb|130px|Tiang Nelson sebelum musnah
* 1010 - Pemuisi Parsi Firdausi menyiapkan mahakaryanya Shahnameh, epik kebangsaan Iran dan masyarakat sekelilingnya.
* 1126 - Alfonso VII diisytiharkan sebagai Raja Castile dan Leon, setelah kemangkatan bondanya Urraca.
* 1655 - John Casor menjadi orang pertama yang diiktiraf sebagai hamba mengikut undang-undang di tanah yang kini bergelar Amerika Syarikat.
* 1618 - Johannes Kepler menemui hukum ketiga gerakan planet.
* 1702 - Puteri Anne dari Denmark dan Norway (gambar) menjadi Ratu England, Scotland dan Ireland, mewarisi William III.
* 1775 - "African Slavery in America" oleh Thomas Paine, iaitu bahan bertulis pertama di A.S. yang menggesa pemansuhan amalan perhambaan, diterbitkan.
* 1782 - Perang Revolusi Amerika: Hampir 100 orang asli Amerika di Gnadenhutten, Ohio, maut di tangan anggota militia Pennsylvania dalam pembunuhan beramai-ramai Gnadenhutten.
* 1817 - Bursa Saham New York ditubuhkan.
* 1844 - Oscar I menaiki takhta Sweden-Norway, mewarisi ayahandanya Charles XIV John.
* 1911 - Hari Wanita Antarabangsa dilancarkan di Copenhagen, Denmark, oleh Clara Zetkin, ketua Jabatan Wanita Parti Demokratik Sosial Jerman.
* 1921 - Perdana Menteri Sepanyol Eduardo Dato Iradier dibunuh ketika keluar dari bangunan parlimen di Madrid.
* 1942 - Perang Dunia Kedua: Pihak Belanda menyerah kalah kepada pihak Jepun di Pulau Jawa.
* 1957 - Mesir membuka semula Terusan Suez selepas berakhirnya Krisis Suez.
* 1966 - Tiang Nelson (gambar), sebatang tiang granit besar di Dublin, Ireland dengan arca Lord Nelson di atasnya, dimusnahkan oleh sebutir bom.
* 1974 - Lapangan Terbang Paris-Charles de Gaulle dibuka di Paris, Perancis.
* 1979 - Philips menunjuk cara penggunaan cakera padat buat julung kalinya.
* 1983 - Perang Dingin: Presiden Amerika Syarikat Ronald Reagan memberi gelaran "empayar jahat" kepada Kesatuan Soviet.
* 2008 - Pilihan Raya Malaysia ke-12: Barisan Nasional pertama kali kehilangan majoriti 2/3 kerusi Dewan Rakyat semenjak dibentuk pada 1970-an.
* 2010 - Gempa bumi di Wilayah Elâzığ, Turki mengorbankan lebih 50 orang dan mencederakan lebih 70 lagi.
* 2014 - Pesawat MH370 dalam perjalanan dari Kuala Lumpur ke Beijing hilang dan masih belum ditemui.
Kelahiran

* 1922 - Sultan Salahuddin Abdul Aziz Shah Alhaj ibni Almarhum Sultan Hisamuddin Alam Shah, Yang di-Pertuan Agong ke-11
* 1983 - André Santos, pemain bola sepak Arsenal F.C.
* 2001 - Darwis Hafizy Abu Bakar, pembuli terkenal Malaysia
Kematian

* 1874 - Millard Fillmore, Presiden Amerika Syarikat ke-13


Kategori:Hari dalam tahun
9 Mac

9 Mac merupakan hari ke-68 (hari ke-69 dalam tahun lompat) dalam kalendar Gregory. Tinggal 297 hari sebelum memasuki tahun selepasnya.

Hari ini juga merupakan Hari Baron Bliss di Belize.
Peristiwa

thumb|140px|Pengeboman Tokyo
* 1500 - Armada pimpinan Pedro Alvares Cabral berangkat dari Lisbon ke Hindia Barat. Mereka bakal menemui Brazil yang terletak dalam lingkungan sempadan yang dikurniakan kepada Portugal mengikut Perjanjian Tordesillas.
* 1765 - Setelah Voltaire berkempen, para hakim di Paris bersetuju untuk membebaskan Jean Calas dari tuduhan membunuh anaknya, meskipun Calas telah diseksa lalu dihukum mati pada tahun 1762 atas tuduhan tersebut, padahal anaknya pula mungkin sekali membunuh diri.
* 1776 - The Wealth of Nations oleh ahli ekonomi politik Scotland Adam Smith diterbitkan, menjadi karya moden pertama dalam bidang ekonomi.
* 1796 - Napoleon Bonaparte mengahwini isteri pertamanya, Joséphine de Beauharnais.
* 1841 - Mahkamah Agung Amerika Syarikat memutuskan bahawa orang-orang tawanan Afrika yang merampas La Amistad, kapal perdagangan hamba rentas Atlantik, telah dijadikan hamba abdi secara haram.
* 1842 - Opera yang memantapkan reputasi penggubah romantis Giuseppe Verdi, Nabucco dipentaskan buat kali pertama di Teatro alla Scala, Milan.
* 1862 - Pertempuran antara kapal perang berperisai USS Monitor dan CSS Virginia berakhir dengan seri dalam Pertempuran Hampton Roads.
* 1908 - Kelab bola sepak Inter Milan ditubuhkan.
* 1932 - Éamon de Valera dari Fianna Fail mewarisi W.T. Cosgrave dari Cumann na nGaedhael sebagai Presiden Majlis Eksekutif Negara Bebas Ireland.
* 1933 - Kemelesetan Besar: Presiden Franklin D. Roosevelt menghantar Akta Perbankan Kecemasan kepada Kongres Amerika Syarikat sebagai langkah pertama dasar New Deal yang dicadangkan beliau.
* 1944 - Perang Dunia Kedua: Tentera Jepun menyerang balas tentera Amerika di Bukit 700 di Pulau Bougainville dalam pertempuran selama lima hari.
* 1945 - Perang Dunia Kedua: Satu serangan bom ke atas Tokyo (gambar) oleh pengebom berat B-29 A.S. memulakan ribut api yang membunuh lebih 100,000 orang.
* 1959 - Anak patung yang paling laris di dunia, Barbie muncul buat pertama kalinya di Pesta Mainan Antarabangsa Amerika di Bandar Raya New York.
* 1997 - Komet Hale-Bopp: Para pemerhati di China, Mongolia dan Siberia timur dapat menyaksikan fenomena berganda yang jarang apabila gerhana matahari membolehkan komet Hale-Bopp kelihatan pada hari itu.
* 2013 - Uhuru Kenyatta terpilih sebagai Presiden Kenya.
Kelahiran

* 1891 - Jose P. Laurel, Presiden Filipina ke-3
* 1934 - Yuri Gagarin, seorang manusia pertama ke angkasa lepas
Kematian

thumb|130px|Menachem Begin
* 1992 - Menachem Begin, Perdana Menteri Israel ke-6
* 2018 - Tan Sri Sanusi Junid, mantan Menteri Besar Kedah


Kategori:Hari dalam tahun
12 Mac

12 Mac merupakan hari ke-71 (hari ke-72 dalam tahun lompat) dalam takwim Gregorius. Tinggal 294 hari sebelum memasuki tahun selepasnya.

Hari ini juga merupakan:
* Hari Kemerdekaan di Mauritius (1968)
* Hari Punjung di China.
Peristiwa

thumb|130px|Gandhi di Perarakan Dandi
* 515 SM - Pembinaan Kuil Suci yang kedua di Kota Lama Baitulmaqdis siap.
* 1894 – Di Vicksburg, Mississippi, A.S., Coca-Cola julung kalinya dijual dalam botol.
* 1913 – Hari Canberra: Ibu negara baru Australia secara rasminya dinamakan Canberra. (Melbourne kekal sebagai ibu negara sementara ketika ibu negara baru tersebut masih dibina hingga tahun 1927.)
* 1928 – Di California, Empangan St. Francis runtuh lalu meragut lebih 600 nyawa.
* 1930 - Mohandas Karamchand Gandhi memulakan Perarakan Dandi, satu perjalanan 320 kilometer selama 24 hari, untuk menentang cukai British ke atas garam di India kolonial (gambar).
* 1933 – Kemelesetan besar: Franklin D. Roosevelt berucap kepada seluruh negara buat pertama kalinya sebagai Presiden Amerika Syarikat.
* 1934 – Konstantin Päts dan Jeneral Johan Laidoner merampas kuasa di Estonia, lalu mengharamkan semua parti politik.
* 1938 - Anschluss Osterreichs: Austria diduduki oleh Wehrmacht, dan kemudiannya menjadi Ostmark, salah satu provinsi dalam Reich Jerman.
* 1940 - Perjanjian Damai Moscow dimeterai dan dengan itu, menamatkan Perang Musim Sejuk antara Finland dan Kesatuan Soviet.
* 1947 – Doktrin Truman diisytiharkan untuk membantu mengekang penyebaran fahaman Komunisme.
* 1966 – Suharto mengambil alih tempat Soekarno sebagai Presiden Indonesia.
* 1968 – Mauritius mencapai kemerdekaan.
* 1992 – Mauritius menjadi republik tetapi kekal sebagai anggota Negara-Negara Komanwel.
* 1993 - Satu siri letupan terlaras 13 bom terjadi di Bombay, India, mengorbankan 257 orang dan mencederakan 713 yang lain.
* 1994 – Gereja England mentahbiskan paderi wanita pertamanya.
* 1997 – Menteri Kanan Singapura Lee Kuan Yew memohon maaf kepada Malaysia kerana beliau menuduh Johor sebagai negeri yang terkenal dengan kejadian tembak menembak, menyamun dan merampas kereta.
* 2003 - Perdana Menteri Serbia Zoran Đinđić dibunuh di Belgrade.
* 2004 – Roh Moo-hyun didakwa oleh Perhimpunan Kebangsaan, pertama kalinya seorang Presiden didakwa sedemikian dalam sejarah Korea Selatan.
* 2005 – Ketua Eksekutif Hong Kong pertama Tung Chee Hwa meletakkan jawatannya selepas diberi lampu hijau oleh kerajaan pusat China.
* 2009 – Ahli perniagaan Amerika Syarikat Bernard Madoff mengaku bersalah terhadap penipuan pelaburan terbesar dalam sejarah A.S.
* 2010 – Siri serangan bom kedua membunuh sekitar 60 orang di Lahore, Pakistan, empat hari selepas serangan pertama.
Kelahiran

* 1821 - John Abbott, Perdana Menteri Kanada ke-3
* 1881 - Mustafa Kemal Atatürk, marsyal Turki dan pengasas Republik Turki
Kematian

Kategori:Hari dalam tahun
16 Mac

16 Mac merupakan hari ke-75 (hari ke-76 dalam tahun lompat) dalam kalendar Gregory. Tinggal 290 hari sebelum memasuki tahun selepasnya.

Peristiwa

thumb|130px|Piala FA Inggeris
* 597 SM - Kaum Babylon menawan Baitulmaqdis, lalu menggantikan Jehoiachin dengan Zedekiah sebagai raja.
* 37 - Caligula menjadi Maharaja Rom setelah mangkatnya mamandanya, Tiberius.
* 1792 - Raja Gustav III dari Sweden ditembak; baginda mangkat pada 29 Mac.
* 1815 - Willem I mengisytiharkan dirinya sebagai Raja Kemaharajaan Bersatu Belanda, menjadi raja berperlembagaan pertama di Belanda.
* 1872 - Wanderers F.C. memenangi edisi sulung Piala FA (gambar) dalam pertandingan bola sepak yang tertua di dunia, menewaskan Royal Engineers A.F.C. 1-0 di The Oval, Kennington, London.
* 1935 - Pengerahan diamalkan semula di Jerman Nazi, dan tentera Jerman dinamakan semula sebagai Wehrmacht.
* 1945 - Perang Dunia Kedua: Pertempuran Iwo Jima berakhir, tetapi masih terdapat beberapa penentangan kecil daripada pihak Jepun.
* 1950 - Kementerian hal-ehwal luar negeri Czechoslovakia meminta wakil-wakil Paus dari Vatican agar meninggalkan negara komunis itu.
* 1952 - Di Cilaos, Réunion, hujan setebal turun dalam sehari, sekaligus mencipta rekod dunia baru.
* 1963 - Gunung Agung di pulau Bali meletus, lalu meragut 11,000 nyawa.
* 1968 - Perang Vietnam: Askar-askar Amerika Syarikat membunuh 347 orang awam tidak bersenjata di perkampungan Mỹ Lai di Quảng Ngãi, Vietnam Selatan.
* 1977 - Kamal Jumblatt, pemimpin utama angkatan anti-kerajaan, dibunuh dalam Perang Saudara Lubnan.
* 1978 - Bekas Perdana Menteri Itali Aldo Moro diculik di Rom oleh Mario Moretti dan Briged Merah.
* 1985 - Pemberita Associated Press, Terry Anderson dijadikan tebusan di Beirut. Beliau dibebaskan pada 4 Disember 1991.
* 1988 - Skandal Iran-Contra: Leftenan Kolonel Oliver North dan Naib Laksamana John Poindexter didakwa berkomplot untuk menipu Amerika Syarikat.
* 1988 - Serangan gas beracun di Halabja: Bandar Halabja yang diduduki majoriti Kurdi di Iraq diserang oleh campuran gas beracun dan agen saraf, menyebabkan 5,000 orang terkorban dan 10,000 lagi cedera.
* 1995 - Mississippi secara rasminya meratifikasi Pindaan ke-13, menjadikannya negeri terakhir yang meluluskan pemansuhan amalan perhambaan. Pindaan Ke-13 ini diratifikasi secara rasmi pada tahun 1865.
* 1998 - Paus John Paul II memohon ampun dari Tuhan atas ke sikap tidak acuh yang diamalkan oleh sesetengah penganut Katolik Rom ketika berlangsungnya Holokus.
* 2005 - Israel secara rasminya menyerahkan kota Ariha kepada pentadbiran Palestin.
* 2006 - Perhimpunan Agung PBB mengundi untuk menubuhkan Majlis Hak Asasi Manusia Pertubuhan Bangsa-Bangsa Bersatu.
* 2012 - Nicolae Timofti terpilih sebagai Presiden Moldova.
Kelahiran

thumb|130px|James Madison
* 1751 - James Madison, Presiden Amerika Syarikat ke-4
* 1941 - Ramli Ngah Talib, seorang Menteri Besar Perak ke-8
* 1959 - Jens Stoltenberg, seorang Perdana Menteri Norway
* 1989 - Theo Walcott, pemain bola sepak Arsenal F.C.
Kematian

Kategori:Hari dalam tahun
17 Mac

17 Mac merupakan hari ke-76 (hari ke-77 dalam tahun lompat) dalam kalendar Gregory. Tinggal 289 hari sebelum memasuki tahun selepasnya.

Hari ini juga merupakan Hari Santo Patrick.
Peristiwa

thumb|140px|Vanguard 1
thumb|140px|Makam Kasubi
* 45 SM - Perang saudara Caesar: Julius Caesar mencapai kemenangan ketenteraan terakhirnya dalam Pertempuran Munda, menewaskan angkatan tentera Optimat yang diketuai Titus Labienus dan Pompey si Lebih Muda.
* 624 - Sejarah Islam: Orang-orang Muslim Madinah menewaskan orang-orang Quraisy Makkah di Badar, Arab Saudi kini.
* 1776 – Revolusi Amerika: Tentera British mengosongkan Boston, Massachusetts setelah George Washington dan Henry Knox menghalakan meriam ke arah bandar tersebut.
* 1950 - Penemuan kalifornium, salah satu unsur transuranium radioaktif, diumumkan penyelidik Universiti California, Berkeley.
* 1957 - Sebuah pesawat Douglas C-47 terhempas di lereng Gunung Manunggal, mengorbankan Presiden Filipina Ramon Magsaysay dan 24 orang lagi.
* 1958 - Satelit pertama berkuasa suria, Vanguard 1 (gambar) dilancarkan. Ia merupakan objek dilancarkan manusia tertua yang masih mengelilingi Bumi hari ini.
* 1969 - Golda Meir daripada Parti Buruh menjadi Perdana Menteri wanita pertama Israel.
* 2000 – Lebih 800 ahli kultus Gerakan Pemulihan Sepuluh Rukun Tuhan di Uganda terkorban dalam apa yang dilihat sebagai pembunuhan/bunuh diri beramai-ramai yang diatur oleh para ketua kultus ini.
* 2004 – Pergolakan di Kosovo: Lebih 22 orang terbunuh, 200 lagi cedera, serta musnahnya 35 tempat suci Ortodoks Serbia di Kosovo dan dua masjid di Belgrade dan Nis.
* 2008 – Gabenor New York Eliot Spitzer meletak jawatan setelah terlibat dalam skandal yang melibatkan pelacur golongan atasan. Jawatannya diambil alih oleh Leftenan Gabenor David Paterson.
* 2009 – Bekas datuk bandar Antananarivo Andry Rajoelina dilantik oleh tentera Madagaskar sebagai Presiden, menggantikan Marc Ravalomanana.
* 2010 – Tapak Warisan Dunia Uganda Kuburan Kasubi (gambar), di mana raja-raja Buganda dikuburkan, musnah terbakar.
* 2011 – Perang saudara Libya: Majlis Keselamatan PBB menerima Resolusi 1973, membenarkan campur tangan ketenteraan bagi melindungi orang awam di Libya.
* 2013 – Formula Satu musim 2013 bermula dengan Kimi Räikkönen memenangi Grand Prix Australia.
* 2014 - Penerbangan MH17 Malaysia ditembak jatuh di Donetsk Oblast, Ukraine ketika dalam penerbangan dari Amsterdam ke Kuala Lumpur.
Kelahiran

* 1957 - Mohammad Nizar Jamaluddin, seorang Menteri Besar Perak ke-10 dan 12
* 1983 - Raul Meireles, pemain bola sepak FC Porto
* 1989 - Shinji Kagawa, pemain bola sepak Manchester United F.C.
Kematian

* 1406 - Ibnu Khaldun, seorang pakar sains Islam
* 1957 - Ramon Magsaysay, Presiden Filipina ke-7


Kategori:Hari dalam tahun
19 Mac

19 Mac merupakan hari ke-78 (hari ke-79 dalam tahun lompat) dalam kalendar Gregory. Tinggal 287 hari sebelum memasuki tahun selepasnya.

Hari ini juga merupakan:
* Hari Santo Joseph dalam Kristian Barat;
* Hari Bapa di berbagai-bagai negara.
Peristiwa

thumb|130px|Robert Cavelier de La Salle
thumb|140px|Jambatan Pelabuhan Sydney
thumb|140px|Kapal A.S. USS Barry melancarkan peluru berpandu ke Libya
* 1279 - Pemerintahan tiga abad Dinasti Song di China berakhir dengan kemenangan Dinasti Yuan dalam Pertempuran Yamen.
* 1687 - Usaha pencarian muara Sungai Mississippi oleh penjelajah Perancis Robert Cavelier de La Salle (gambar) tamat dengan dahagi dan pembunuhannya di Texas kini.
* 1853 – Gerakan pembaharuan Taiping menduduki dan menjadikan Nanjing sebagai ibu kotanya sehingga tahun 1864.
* 1861 – Perang Taranaki Pertama berakhir di New Zealand.
* 1863 – Kapal , dipercayai sebagai penjajap Gabungan yang paling berkuasa, dimusnahkan dalam perjalanan pertamanya bersama angkutan senjata api, ubat-ubatan dan barang-barangan yang bernilai lebih $1,000,000.
* 1915 - Gambar planet kerdil Pluto diambil buat pertama kali, 15 tahun lebih dahulu sebelum ditemui oleh Clyde Tombaugh di Balai Cerap Lowell.
* 1932 - Jambatan Pelabuhan Sydney (gambar), antara mercu tanda yang utama di Sydney, Australia, dibuka secara rasmi.
* 1965 – Bangkai kapal yang bernilai lebih $50,000,000 dan dipercayai sebagai penjajap terkuat yang dimiliki oleh Negeri-negeri Gabungan Amerika, ditemui oleh penyelam remaja E. Lee Spence, genap 102 tahun selepas kemusnahannya.
* 1969 – Menara TV setinggi di Emley Moor, United Kingdom, runtuh akibat terkumpul ais.
* 1978 – Berikutan serangan Israel terhadap Lubnan, PBB menyeru Israel segera berundur, dan menubuhkan Pasukan Tentera Sementara PBB di Lubnan.
* 1982 - Angkatan tentera Argentina yang diketuai oleh Alfredo Astiz menduduki Georgia Selatan, menyegerakan Perang Falkland terhadap United Kingdom.
* 1989 – Bendera Mesir dikibarkan di Taba, menandakan berakhirnya pendudukan Israel selepas Perang Yom Kippur pada tahun 1973 diikuti rundingan damai pada tahun 1979.
* 2004 – Presiden Republik China Chen Shui-bian ditembak sebelum berlangsungnya pilihan raya presiden pada 20 Mac.
* 2008 – GRB 080319B: Ledakan kosmik yang merupakan objek terjauh yang dapat dilihat oleh mata kasar dicerap untuk masa yang singkat.
* 2008 – Yves Leterme dilantik sebagai Perdana Menteri Belgium, sembilan bulan selepas pilihan raya umum dilangsungkan.
* 2009 – Banjir di Angola, Namibia dan Zambia membunuh lebih 130 orang dan meninggalkan 300 ribu lagi tanpa tempat berteduh.
* 2011 – Perang saudara Libya: Angkatan A.S., British dan Perancis melancarkan serangan (gambar) terhadap askar pro-Gaddafi di Libya untuk menguatkuasakan Resolusi Majlis Keselamatan PBB 1973.
Kelahiran

* 1961 - Laila Ghofran, penyanyi dan pelakon wanita Maghribi
* 1981 - Kolo Touré, pemain bola sepak Arsenal F.C.
Kematian

* 1930 - Arthur James Balfour, seorang Perdana Menteri United Kingdom
* 1995 - Nike Ardilla, seorang penyanyi dan pelakon Indonesia (lahir 1975)


Kategori:Hari dalam tahun
22 Mac

22 Mac merupakan hari ke-81 (hari ke-82 dalam tahun lompat) dalam takwim Gregorius. Tinggal 284 hari sebelum memasuki tahun selepasnya.

Hari ini juga merupakan Hari Air Sedunia.
Peristiwa

thumb|130px|Lambang Liga Arab
* 238 - Gordian I dan Gordian II diisytiharkan sebagai Maharaja Rom.
* 1765 - Parlimen Great Britain meluluskan Akta Setem, menghendaki banyak bahan bercetak di Tiga Belas Jajahan, Amerika Utara British memiliki setem hasil, memperhebatkan lagi gerakan pemisahan.
* 1784 - Buddha Zamrud dipasang di Wat Phra Kaew yang terletak di pekarangan Istana Perama, Bangkok, Thailand.
* 1928 - Ikhwan Muslimin ditubuhkan di Ismailia, Mesir oleh Hassan al Banna.
* 1945 - Liga Arab (gambar lambang) diasaskan oleh 7 buah negara Arab: Arab Saudi, Iraq, Lubnan, Mesir, Syria, Transjordan dan Yaman.
* 1963 - Album pertama yang direkodkan The Beatles, Please Please Me dikeluarkan.
* 1995 - Angkasawan Rusia daripada Rancangan Soyuz Valeri Polyakov kembali dari stesen angkasa Mir selepas 437 hari di angkasa lepas, dan mencipta rekod penerbangan angkasa lepas paling lama.
* 2004 - Helikopter Apache Israel menembak peluru berpandu AGM-114 Hellfire ke arah pengasas bersama Hamas Ahmed Yassin, membunuh beliau, dua pengawal serta sembilan orang awam.
* 2008 - Ma Ying-jeou dilantik sebagai Presiden Republik China di Taiwan.
* 2010 - Google melencongkan trafik google.cn ke pelayan Hong Kong dan berhenti menapis cariannya dalam Republik Rakyat China.
* 2012 - Presiden Mali Amadou Toumani Touré digulingkan dalam satu rampasan kuasa.
Kelahiran

thumb|130 px|P. Ramlee
* 1929 – P. Ramlee, seorang penyanyi, pelakon, pengarah, pemuzik dan penulis lagu.
* 1962 - Zambry Abdul Kadir; Menteri Besar Perak ke-11 dan ke-13
* 1973 - Tuanku Zara Salim Davidson; Raja Permaisuri Perak ke-35
* 1983 - Mohd Irwan bin Rosli, papa kepada Iman Abqari bin Mohd Irwan, Izzul Adzin bin Mohd Irwan, Iqbal Aakif & Nur Imani Arissa Mohd Irwan
Kematian

* 2004 - Syeikh Ahmed Yassin, pengasas bersama Hamas.


Kategori:Hari dalam tahun
23 Mac

23 Mac merupakan hari ke-82 (hari ke-83 dalam tahun lompat) dalam kalendar Gregory. Tinggal 283 hari sebelum memasuki tahun selepasnya.

Hari ini juga merupakan:
* Hari Republik di Pakistan (1956)
* Hari Persahabatan Hungary–Poland di Hungary dan Poland.
Peristiwa

thumb|130px|Patrick Henry
* 625 - Sejarah Islam: Perang Uhud berlaku di Bukit Uhud dan orang kafir Quraisy berjaya menewaskan orang Islam.
* 1775 - Revolusi Amerika: Patrick Henry (gambar) menyampaikan ucapannya, "Berikan saya kebebasan, atau berikan saya kematian!", kepada Dewan Burgess Virginia.
* 1801 - Tsar Aleksandr I menaiki takhta Rusia selepas ayahandanya Pavel I dibunuh di istananya di Saint Petersburg.
* 1888 - Pengarah Aston Villa F.C. di Birmingham, England, William McGregor membuat draf menubuhkan The Football League.
* 1940 - Gerakan Pakistan: Liga Muslim SeIndia menerima Ketetapan Lahore, menyeru autonomi lebih besar dalam India British.
* 1978 - Pasukan tentera UNIFIL yang pertama tiba di Lubnan untuk misi menjaga keamanan di sepanjang Garis Biru.
* 1996 - Lee Teng-Hui dipilih sebagai Presiden Republik China dalam pilihan raya presiden langsung yang pertama di Taiwan.
* 2001 – Agensi Angkasa Lepas Persekutuan Rusia mengeluarkan stesen angkasa Mir daripada orbit, menyebabkannya masuk semula ke atmosfera Bumi dan berkecai di atas Lautan Pasifik.
* 2007 - Tentera Laut Pengawal Revolusi Iran menahan 15 anak kapal Royal Navy HMS Cornwall, mendakwa mereka memasuki perairan wilayah Iran.
Kelahiran

* 1869 - Emilio Aguinaldo, Presiden Filipina yang pertama
* 1974 - Ferry Maryadi, pelakon lelaki Indonesia
Kematian

* 2011 - Elizabeth Taylor, pelakon Amerika Syarikat
* 2015 - Lee Kuan Yew, Perdana Menteri Singapura pertama, meninggal di Singapura


Kategori:Hari dalam tahun